b'\n_START_ARTICLE_\nDvorec Cerkno\n_START_SECTION_\nZgodovina\n_START_PARAGRAPH_\nDvorec Cerkno je bil zgrajen v 17. stol. Leta 1747 ga je posedoval Jo\xc5\xbeef Sigmund pl. Lukan\xc4\x8di\xc4\x8d. Po smrti Lukan\xc4\x8di\xc4\x8da, ga je njegova vdova Ana Rozina Valvasor izro\xc4\x8dila zetu Tomanu. Leta 1791 ga je posedoval Jo\xc5\xbeef Peronij, nato Janez Nepomuk Murgel. Med letoma 1799 in 1845 je bil v posestvi Alojza Brauneisa, od leta 1857 je bil v lasti Karla Buchwalda in Antona Vrhovca. Med letoma 1874 in 1876 ga je posedoval Franc Meserko, nato po prvi vojni Anton Perko. Leta 1841 je delno pogorel in bil obnovljen. Dvorec je bil dvakrat ponovno grajen in je danes precej manj\xc5\xa1i od prvotnega.'